Hervez testennoù zo en dije Bouddha resevet ul verje ennañ gwez mangez gant ur serc'h anvet Ambapali. Ar pal a oa lakaat Bouddha da brederiañ ha da c'hounit e damm bara war un dro. Skignet e voe neuze ar mangez war un dro gant ar vouddaegezh. Malaisia a voe tizhet e-tro ar 5vet kantved kent JC. Ar beajour ha pirc'hirin sinaat Xuanzang en dije degaset ar mangez da Sina goude ur veaj en India. Gant an Arabed e voe skignet er Reter-Nesañ hag en Afrika.